Diari Oficial de la Generalitat Valenciana


Sumari del DOGV 2871, del 18-11-1996 (1996/839997)

ORDRE de 20 de setembre de 1996, de la Conselleria de Cultura, Educació i Ciència, per la qual es modifica l'Ordre de 23 d'abril de 1993, sobre avaluació en Educació Secundària Obligatòria.
---------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1996/09/20/(1)/dof/vci/html**

### Dades del document

Número de DOGV
:   2871

Data del DOGV
:   18-11-1996

Secció del DOGV
:   DISPOSICIONS GENERALS

Número del document
:   1996/839997


Data del document
:   20-09-1996

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

Anàlisi jurídica

ORDRE de 20 de setembre de 1996, de la Conselleria de Cultura, Educació i Ciència, per la qual es modifica l'Ordre de 23 d'abril de 1993, sobre avaluació en Educació Secundària Obligatòria.   
El Decret, 164/1996, de 3 de setembre, del Govern Valencià, modifica determinats aspectes del Decret 47/1992, de 30 de març, i permet l'ampliació de l'opcionalitat troncal prevista en 4t curs de l'Educació Secundària Obligatòria.  
L'Ordre de 23 d'abril de 1993, que desenvolupa el procés d'avaluació consegüent al currículum, regulat pel Decret 47/1992, no preveu la possibilitat d'avaluació separada de Biologia i Geologia, Física i Química, Ciències Socials, Geografia i Història i ètica. Igualment, l'Ordre de 28 d'abril de 1993, per la qual es publiquen els llibres d'escolaritat de l'Ensenyament Bàsic i de qualificacions de Batxillerat de la Comunitat Valenciana, no preveu l'espai necessari per a registrar les qualificacions de les esmentades matèries en el 4t curs d'ESO. Fins a la publicació de l'Ordre de 23 d'abril de 1996 (BOE de 8 de maig), del Ministeri d'Educació i Ciència, que estableix la forma com aquesta separació es reflecteix en els documents formals d'avaluació, regulats per l'Ordre de 30 d'octubre de 1992, modificada per l'Ordre de 2 d'abril de 1993, no era possible tampoc articular el sistema que permetera fer efectiva la separació de les àrees modificades i el seu registre en la documentació bàsica per a l'avaluació.  
Per això, regulats els aspectes necessaris, cal reformular tant l'Ordre de 23 d'abril de 1993, sobre avaluació en Educació Secundària Obligatòria, com l'Ordre de 28 d'abril de 1993, per la qual es publiquen els llibres d'escolaritat de l'Ensenyament Bàsic de la Comunitat Valenciana i, en conseqüència,  
Ordene  
Article primer  
La disposició addicional primera, 1, de l'Ordre de 23 d'abril de 1993, queda redactada de la manera següent:  
«Es mantindrà el caràcter unitari de l'avaluació de l'àrea de Ciències de la Natura en el 3r curs, encara que les matèries específiques de l'àrea siguen impartides per professors diferents. En 4t curs s'avaluaran independentment tant la Biologia i Geologia i la Física i Química, com les Ciències Socials, Geografia i Història i l'ètica».  
Article segon  
Les pàgines 5 i 6 de l'annex II i la pàgina 3 de l'annex III de l'Ordre de 23 d'abril de 1993, queden fixades tal com figuren, respectivament, en els annexos I i II d'aquesta ordre.  
Article tercer  
La qualificació i el seu registre, tal com estableix l'Ordre del Ministeri d'Educació i Ciència, de 23 d'abril de 1996, es farà de la forma següent:  
1. El registre de la qualificació de les matèries Biologia i Geologia i Física i Química en la pàgina del Llibre d'Escolaritat de l'Ensenyament Bàsic corresponent al quart curs d'Educació Secundària Obligatòria es farà utilitzant la casella pertanyent a la qualificació de l'àrea de Ciències de la Natura, s'hi consignarà en primer lloc la qualificació de la matèria Biologia i Geologia i, en segon lloc, la qualificació de la matèria «Física i Química», les dues qualificacions seran separades per un guió.  
2. Si l'alumne només cursa una de les dues matèries Biologia i Geologia o Física i Química, el registre de la qualificació es farà de la forma següent: en la casella corresponent a la qualificació de l'àrea de Ciències de la Natura s'indicarà la matèria cursada per l'alumne mitjançant les sigles BG (si l'alumne ha cursat la matèria Biologia i Geologia) o FQ (si l'alumne ha cursat la matèria Física i Química), seguides de la qualificació obtinguda.  
3. El registre de qualificació de la matèria ètica en quart curs d'Educació Secundària Obligatòria es realitzarà utilitzant la casella corresponent a l'àrea de Ciències Socials, Geografia i Història, s'hi consignarà en primer lloc la qualificació de l'àrea i, en segon lloc, la qualificació de la matèria ètica, les dues qualificacions seran separades per un guió.  
Article quart  
El registre de les qualificacions de les matèries a què fa referència aquesta ordre en l'acreditació de l'avaluació continguda en el Llibre d'Escolaritat de l'Ensenyament Bàsic s'efectuarà de la forma indicada en l'apartat anterior.  
Disposicions finals  
Primera   
S'autoritza els directors Generals d'Ordenació i Innovació Educativa i Política Lingüística i de Centres Docents a dictar les instruccions necessàries per al desenvolupament i l'execució d'aquesta ordre.  
Segona  
Aquesta Ordre entrarà en vigor l'endemà de la seua publicació en el Diari Oficial de la Generalitat Valenciana.  
València, 20 de setembre de 1996  
La consellera de Cultura, Educació i Ciència  
 MARCELA MIRó PÉREZ


Còpia Permalink ELI